Jākobs Ingebrigtsens

**Jākobs Ingebrigtsens** (; dzimis ) ir Norvēģijas vieglatlēts, startē vidējo un garo distanču skriešanas sacensībās. Viņš ir  čempions 1500 metru distancē un  čempions 5000 metru distancē, divkārtējs pasaules čempions 5000 metru distancē un seškārtējs Eiropas čempions, kā arī daudzkārtējs Eiropas čempions krosā. Eiropas rekordists visās distancēs no 1500 m līdz 5000 m, pasaules rekordists 2000 m un 3000 m distancēs.

Viņa vecākie brāļi Henriks un Filips arī ir vidējo distanču skrējēji, un līdz 2022. gadam brāļu treneris bija tēvs Gjerts Ingebrigtsens. Vēlāk tēvs apsūdzēts un tiesāts par vardarbību pret saviem bērniem.

## Karjera
2016. gadā 16 gadu vecumā J. Ingebrigtsens uzvarēja Eiropas čempionātā junioriem krosā, 6 km noskrienot 17 minūtēs un 6 sekundēs. 2017. gada 27. maijā *Prefontaine Classic* sacensībās ASV pilsētā Jūdžīnā, kas bija arī Dimanta līgas posms, viņš kļuva par jaunāko sportistu, kurš vienu jūdzi veicis ātrāk par 4 minūtēm (3:58,07). Tā paša gada jūlijā viņš piedalījās Eiropas junioru čempionātā Groseto, izcīnot divas zelta medaļas (5000 metros un 3000 metru šķēršļu skrējienā), bet 1500 metros piedzīvoja kritienu un finišēja 8. vietā. 2017. gadā Londonā pirmo reizi piedalījās arī Pasaules čempionātā pieaugušajiem, startējot 3000 metru šķēršļu skrējienā, bet neiekļuva finālā.

2018. gadā Pasaules U-20 čempionātā Tamperē ieguva sudrabu 1500 m un bronzu 5000 m. 2018. gada Eiropas čempionātā Berlīnē izcīnīja divas zelta medaļas, uzvarot gan 1500, gan 5000 metru distancē. 2019. gada Eiropas čempionātā telpās Glāzgovā uzvarēja 3000 m distancē un bija otrais 1500 metros. 2019. gada Pasaules čempionātā Dohā ieņēma 4. vietu 1500 metros un 5. vietu 5000 metru distancē.

2021. gada Eiropas čempionātā telpās Toruņā uzvarēja gan 1500 m, gan 3000 metros.  Dimanta līgas sacensībās Florencē laboja Eiropas rekordu 5000 metros, distanci veicot 12 minūtēs un 48,45 sekundēs.  Tokijā izcīnīja zelta medaļu 1500 metru distancē ar rezultātu 3 minūtes un 28,32 sekundes, uzstādot jaunu olimpisko un Eiropas rekordu.

 Ljevēnā, Francijā, laboja pasaules rekordu telpās 1500 metru distancē, sasniedzot rezultātu 3 minūtes un 30,60 sekundes. Tā paša gada martā viņš izcīnīja sudraba medaļu Pasaules čempionātā telpās Belgradā. 2022. gada Pasaules čempionātā Jūdžīnā ieguva sudrabu 1500 metru distancē, piekāpjoties britu skrējējam Džeikam Vaitmenam, bet 5000 metru distancē kļuva par pasaules čempionu. 2022. gada Eiropas čempionātā ieguva divas zelta medaļas — gan 5000, gan 1500 metros.

2023. gada Eiropas čempionātā telpās Stambulā izcīnīja zelta medaļas gan 1500 m, gan 3000 m distancē.  Dimanta līgas posmā Parīzē uzlaboja pasaules labāko sasniegumu divu jūdžu skrējienā, uzrādot laiku 7 minūtes un 54,10 sekundes. Pēc sešām dienām Dimanta līgas posmā Oslo laboja Eiropas rekordu 1500 metros, distanci veicot 3 minūtēs un 27,95 sekundēs.  Dimanta līgas posmā Hožovā vēlreiz laboja Eiropas rekordu 1500 m distancē, uzrādot rezultātu 3 minūtes un 27,14 sekundes. 2023. gada Pasaules čempionātā Budapeštā 1500 metru distancē otro gadu pēc kārtas ieguva sudrabu, šoreiz finišā piekāpjoties citam britu skrējējam Džošam Keram. 5000 metru skrējienā izcīnīja savu otro pasaules čempiona titulu.  Dimanta līgas posmā Briselē laboja pasaules rekordu 2000 metru distancē, kas piederēja Hišāmam el Gerūdžam un bija noturējies 24 gadus. Ingebrigtsens distanci veica 4 minūtēs un 43,13 sekundēs. 16. septembrī Dimanta līgas finālposmā Jūdžīnā uzvarēja jūdzes skrējienā ar jaunu Eiropas rekordu (3:43,73), no pasaules rekorda atpaliekot 0,6 sekundes.

2024. gada Eiropas čempionātā Romā J. Ingebrigtsens uzvarēja 1500 m un 5000 m distancēs.2024. gada 12. jūlijā sacensībās Monako viņš atkal uzlaboja savu Eiropas rekordu, veicot distanci 3 minūtes un 26,73 sekundēs. Tādējādi viņš kļuva par tikai ceturto skrējēju vēsturē, kas veikuši 1500 m distanci ātrāk par 3 minūtēm un 27 sekundēm.  Parīzē 1500 metru distancē palika ceturtajā vietā, bet 5000 metros kļuva par olimpisko čempionu.  Dimanta līgas posmā Silēzijas stadionā Hožovā laboja pasaules rekordu 3000 m skrējienā (7:17,55). Iepriekšējais rekords kopš 1996. gada piederēja Kenijas skrējējam Danielam Komenam, un Ingebrigtsens to laboja vairāk kā par 3 sekundēm.

2025. gada pirmajās sacensībās viņš laboja pasaules rekordu jūdzes skrējienā telpās, 13. februārī Francijas pilsētā Ljevēnā noskrienot šo distanci 3:45,14, vienlaikus pārspējot arī rekordu 1500 m distancē (3:29,63). 2025. gada Eiropas čempionātā telpās J. Ingebrigtsens uzvarēja gan 1500 m, gan 3000 m distancē. Abās šajās distancēs izcīnīja zelta medaļas arī Pasaules čempionātā telpās Naņdzjinā.

## Atsauces

## Ārējās saites